b'\n_START_ARTICLE_\nTex Willer\n_START_PARAGRAPH_\nTex Willer er en italiensk tegneserie som omhandler en fiktiv person ved samme navn. Tegneserien er skapt av Gian Luigi Bonelli og Aurelio Galleppini, og ble publisert f\xc3\xb8rste gang i 1948 i Italia._NEWLINE_I Norge kom Tex Willer i 1971 og blir utgitt i dag av Egmont, med 12 nummer i \xc3\xa5ret. I tillegg utkommer Tex Willer Spesial. F\xc3\xb8rste nummer ble utgitt i 2000, og det er hittil utgitt 26 album p\xc3\xa5 232 sider. Tex Willer Spesial inneholder en lang historie i motsetning til m\xc3\xa5nedsheftene som har fortsettelseshistorier._NEWLINE_Fra 2008 har Egmont ogs\xc3\xa5 gitt ut Maxi Tex som inneholder en eller to hele historier per hefte. Noen har v\xc3\xa6rt utgitt tidligere i m\xc3\xa5nedsheftet, mens andre er helt nye for det norske publikum. Per april 2014 er det utgitt 33 pocketer, og Egmont har annonsert ytterligere 5 til i l\xc3\xb8pet av \xc3\xa5ret._NEWLINE_I 2009 kom ogs\xc3\xa5 de f\xc3\xb8rste stripene av Tex Willer i bokform. Boken er utgitt i farver og inneholder seriene som ble publisert i Seriemagasinet fra 1951 til 1954 og den videre fortsettelsen om Tex og hans venner. Bok nr. 23 utkom i mars 2014, og Egmont har annonsert ytterligere tre b\xc3\xb8ker i l\xc3\xb8pet av 2014._NEWLINE_Handlingen er lagt til Arizona i USA ca. 1850. Hovedpersonene er Tex Willer og Kit Carson, disse er rangere som sloss mot urettferdighet. I tillegg er s\xc3\xb8nnen til Tex, Kit Willer og navajoindianeren Tiger Jack med i serien.'